লোকসভা নিৰ্বাচনৰ দিন চমু চাপি অহাৰ লগে লগে ক্ৰমাৎ সলনি হ'বলৈ ধৰিছে ৰাজ্যৰ ৰাজনীতি। বিজেপিক পৰাভূত কৰিবলৈ বিৰোধী দল সমূহ উঠি পৰি লগাৰ সময়তে দেখা গৈছে কিছু ব্যতিক্ৰমী ৰূপত কোকৰাঝাৰ সমষ্টিৰ সাংসদ নৱ কুমাৰ শৰণীয়াক।
বি পি এফৰ মূল ঘাটি হিচাপে পৰিচিত কোকৰাঝাৰ লোকসভা সমষ্টিৰ সাংসদ শৰণীয়াই বি পি এফৰ পৰিৱৰ্তে নিৰ্বাচনৰ পূৰ্বে আক্ৰমণৰ মূল লক্ষ্য কৰি লৈছে কংগ্ৰেছ দলক।
কোকৰাঝাৰ সমষ্টিৰ পৰা কংগ্ৰেছৰ হৈ নিৰ্বাচনী কুচকাৱাজ চলাই থকা দুৰ্গা দাস বড়োক সাংসদ শৰণীয়াই পুনৰ কটাক্ষ কৰি কয় যে যদিহে লোকসভা নিৰ্বাচনত কংগ্ৰেছৰ পৰা বড়োৱে প্ৰতিদ্বণ্ডিতা আগবঢ়াই তেনেহ'লে তেওঁ লজ্জাজনকভাৱে পৰাস্ত হ'ব।
সোমবাৰে বাক্সা জিলাৰ কদমতলত এক ধৰ্মীয় অনুষ্ঠানত অংশ লৈ সাংসদগৰাকীয়ে আৰু কয় যে জয়ী হ'বলৈ দুৰ্গা দাস বড়োৱে নিৰ্বাচন নেখেলে, তেওঁ একমাত্ৰ নিৰ্বাচনী পেকেজ লাভৰ বাবেহে নিৰ্বাচনত প্ৰতিদ্বণ্ডিতা কৰিবলৈ আগবাঢ়ি আহিছে।
ইয়াৰ উপৰি সাংসদ শৰণীয়াই অতি তাৎপৰ্যমূলক মন্তব্য কৰি সাংবাদিকৰ আগত কয় যে যদিহে বিজেপি-কংগ্ৰেছ দলে অবড়ো ৰাইজৰ সুৰক্ষাৰ স্বাৰ্থত বড়োলেণ্ড ৰাজ্যৰ বিৰোধিতা কৰে বা বিটিচি চুক্তি নস্যাৎ কৰে তেতিয়া কোনো পধ্যে নিৰ্বাচনত প্ৰতিদ্বণ্ডিতা নকৰো।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
